
Acatistul Sfântului şi dreptului Simeon 
(3 februarie) 


Sfântul şi dreptul Simeon şi Sfânta Ana, proorociţa (3 februarie): 


https://www.academia.edu/43189327/Sf% C3% A2ntul_% C5%9Fi_dreptul_ Simeon_% C59%9Fi_Sf 
%C3% A2nta_Ana_prooroci 9% C5%A3a_3 februarie 


https://archive.org/details/sf.-simeon-si-ana 202202 


2 5 e 


Materiale despre Întâmpinarea Domnului: 


https://findependent.academia.edu/emystea/% C3 9% 8Ent % C3% A2mpinarea-Domnului-(2- 
februarie) 


https://archive.org/details/Qsteaemy?query= 9% C3 9% 8SEnt 9% C3 % A2mpinarea+Domnului+ 


https://www.slideshare.net/steaemy 1/search_my_uploads?type=&new=&q= % C3%8Ent% 


C3 9% A 2mpinarea+Domnului+ 


&&& 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Ca un lăcaş minunat, sfințit de lumina Duhului, te-ai arătat în mijlocul poporului 
ales, aşteptând cu dor venirea Mântuitorului în trup, cu care vorbeai neîncetat în 
cămara inimii tale, aducându-i jertfa cântării de: Aliluia 7 


Icosul 1 

Primind la urechea inimii tale şoaptele Duhului, ca pe o comoară ai socotit cu- 
vintele dumnezeieşti şi le-ai păstrat în vistieria inimii tale, aprinzând tot mai mult 
focul iubirii cereşti şi într-aripându-te cu nădejdea vederii Celui Nevăzut; pentru 
aceasta, minunându-ne de dar dat ţie de sus, cu cuviinţă îngerească îți aducem flori 
de cântări ca acestea: 

Bucură-te, primirea nădejdii mântuitoare; 

Bucură-te, flacără a înţelepciunii dumnezeieşti; 

Bucură-te, cunoscător al adâncurilor Duhului; 

Bucură-te, sălaş al binecuvântărilor dumnezeieşti; 

Bucură-te, încredințare a tainei minunate; 

Bucură-te, vederea Celui Nevăzut cu ochii sufletului; 

Bucură-te, sălaş al sfinţeniei luminătoare; 

Bucură-te, aşteptarea mângâierii lui Israel; 

Bucură-te, casă sfințită a darurilor Duhului; 

Bucură-te, cunună a îngereştii înţelepciuni; 

Bucură-te, turn neclintit al faptelor bune; 

Bucură-te, aşteptare roditoare de vederi minunate; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 2 

Ca o stea prea luminoasă străluceai în mijlocul celor şaptezeci de înţelepţi ai lui 
Israil, fiind însetat de lumina înţelepciunii Celui ce primeşte, din multa Sa milosti- 
vire, din nevrednicele noastre guri lauda îngerească: Aliluia ! 


Icosul 2 

Adâncul judecăților dumnezeieşti prea înfricoşător l-ai socotit, Sfinte Simeoane, şi 
încercând să-l cuprinzi între hotarele minţii omeneşti, ai gândit că e cu neputinţă ca 
o fecioară să ia în pântece, neştiind de bărbat; dar te-ai învrednicit mai apoi a vedea 
cu ochii tăi mântuirea lui Israel gătită prin Fecioara şi Născătoarea de Dumnezeu, 
pentru care primeşte cuvinte de cinstire ca acestea: 

Bucură-te, pătrunderea tainelor înalte; 

Bucură-te, vederea celor mai presus de minte; 

Bucură-te, cercetare întru înţelepciune a Scripturilor; 

Bucură-te, aşteptarea celor nemaivăzute; 

Bucură-te, împărtăşire din izvorul înţelepciunii; 

Bucură-te, primirea cuvântului mântuitor; 

Bucură-te, oglindă a darurilor dumnezeieşti; 

Bucură-te, cort sfinţit al Treimii; 

Bucură-te, adăpare din cuvintele Scripturii; 

Bucură-te, luminare cu razele proorociilor; 

Bucură-te, plinitor al legii dumnezeieşti; 

Bucură-te, vederea rânduieliui Stăpânului; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 3 

Voind a cuprinde taina naşterii Fecioarei în oglinda minţii omeneşti, te-ai grăbit a 
şterge tălmăcirea cuvintelor proorocului Isaia, dar, luând îndreptare prin înger, ai 
cântat Stăpânului: Aliluia 7 


Icosul 3 

Îngerul Domnului a fost trimis ca să te oprească de la fapta ce voiai să o săvârşeşti 
din îndoiala inimii şi ţi-a vestit că vei vedea plinirea celor proorocite, de care mi- 
nune veselindu-te, te învredniceşti acum de cinstirea noastră: 

Bucură-te, primirea făgăduinţei mântuitoare; 

Bucură-te, îndreptare minunată prin înger; 

Bucură-te, ascultarea cuvântului dumnezeiesc; 

Bucură-te, îndulcire de purtarea de grijă a Ziditorului; 

Bucură-te, tâlcuirea tainei mai presus de minte; 

Bucură-te, împărtăşire de lumina înţelepciunii; 

Bucură-te, descoperirea adâncului judecăților dumnezeieşti; 

Bucură-te, ascultarea glasului îngeresc; 

Bucură-te, lămurirea tainei străine înţelegerii omeneşti; 

Bucură-te, buna mireasmă a sfinţeniei; 

Bucură-te, făclie nestinsă în ceata drepţilor; 

Bucură-te, aşteptarea vederii celor proorocite; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 4 

Cuvintele îngerului păstrându-le în cartea inimii tale ca pe nişte daruri înainte- 
mergătoare vederii Cuvântului, ţi-ai împodobit sufletul cu aripile îngereşti ale 
rugăciunii, strigând către Dătătorul tuturor darurilor: Aliluia ! 


Icosul 4 
Viaţa ta a fost ca o oglindă a vieţuirii îngereşti, întru toate împrejurările ferindu- 
te de orice răutate şi curăţindu-ţi ochii sufletului cu roua rugăciunii; noi, minu- 

nându-ne de râvna ta de împodobire cu virtuţi în aşteptarea Adevărului, îți aducem 
stâlpările noastre de gând cinstitor de viaţă curată: 

Bucură-te, îndemnător spre vieţuire îngerească; 

Bucură-te, vas purtător de daruri cereşti; 

Bucură-te, suflet îmbrăcat în haina curăţiei; 

Bucură-te, mireasmă tainică a darurilor Duhului; 

Bucură-te, ocrotitor tainic al pruncilor; 

Bucură-te, scară a virtuţilor dumnezeieşti; 

Bucură-te, lucrător osârdnic în pământul mântuirii; 

Bucură-te, curățirea minţii în râurile umilinţei; 

Bucură-te, aşteptarea Luminii neapuse; 

Bucură-te, carte a cugetărilor dumnezeieşti; 

Bucură-te, făche sfințită a dreptăţii; 

Bucură-te, stâlp neclintit al virtuţii; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 5 

Biserică a Cuvântului te-ai făcut, mai înainte de arătarea Acestuia cu trupul pe pă- 
mânt, sălăşluindu-te în preajma templului şi aducând rugăciuni neîncetate pentru 
mântuirea lumii de sub robia celui viclean, dar şi laudă milostivirii Stăpânului: Ali- 
luia ! 


Icosul 5 

Ascultând îndemnul Duhului, te-ai grăbit să ajungi la templu, ca să îmbrățişezi pe 
Cel ce toată lumea îmbrățişează cu însuşi gândul Său desăvârşit de iubire; iar noi, 
prin îmbrăţişarea rugăciunii, îți aducem şoaptele gândurilor de evlavie: 

Bucură-te, plinirea nădejdii luminoase; 

Bucură-te, îmbrăţişarea Celui Necuprins cu mintea; 

Bucură-te, primirea mângâierii Duhului; 

Bucură-te, pas sfinţit spre templul încăpător al darului; 

Bucură-te, răspunsul dorit la rugăciuni stăruitoare; 

Bucură-te, îndulcire de vederea Celui Nevăzut; 

Bucură-te, foc al rugăciunii la jertfelnicul inimii; 

Bucură-te, primirea razelor nădejdii mântuitoare; 

Bucură-te, cercetare iubitoare a Duhului; 

Bucură-te, îndemnător spre limanul Cuvântului; 

Bucură-te, călătorie în corabia rugăciunii; 

Bucură-te, vederea celor mai presus de înţelegere; 

Bucură-te, Sfinte şi drepte Simeoane, mărturisitorule al întrupării Cuvântului ! 

Condacul 6 

Ochii tăi însetaţi de vederea Izvorului vieţii s-au umplut de lacrimile bucuriei, vă- 
zând ca într-o icoană, purtându-Se în braţele Fecioarei, pe Cel ce a luat trup pentru 
noi, căruia I-ai cântat: Aliluia ! 


Icosul 6 

Cunoscut-ai că Pruncul ţinut în braţe de Maica Sa cu dragoste este Mesia cel făgă- 
duit şi braţele ţi-ai deschis ca să cuprinzi pe Cel Necuprins în ceruri; pentru 
aceasta, mărind evlavia şi dragostea ta faţă de Cel ce S-a îmbrăcat cu haina sme- 
ritului nostru trup, te împodobim cu laude ca acestea: 

Bucură-te, vederea mântuirii lui Israel; 

Bucură-te, dragoste nestinsă pentru Adevăr; 

Bucură-te, izvor de laude dumnezeieşti; 

Bucură-te, întâmpinarea Celui tăinuit sub haina trupului smerit; 

Bucură-te, îmbrăţişarea celui Ce cuprinde toată zidirea; 

Bucură-te, vestirea mângâierii lui Israel; 

Bucură-te, împodobirea Pruncului cu gânduri iubitoare; 

Bucură-te, îmbrăţişarea Celui ce cu mâna Sa te-a zidit; 

Bucură-te, adăpare din smerenia Cuvântului; 

Bucură-te, vederea Pruncului vechi de zile; 

Bucură-te, întâmpinarea Celui de pe scaunul heruvimilor; 

Bucură-te, odihna gândurilor dumnezeieşti; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 7 
Recunoscut-ai pe Fecioara cea proorocită de Isaia ca fiind Maică a Celui mai pre- 
sus de ceruri şi 1 te-ai închinat ei, cântând Stăpânului: Aliluia! 


Icosul 7 

Văzut-ai pe Cea fără prihană înconjurată de cerească lumină şi de dumnezeieştile 
raze strălucită şi te-ai veselit cu duhul, mărind smerenia Celui ce nu S-a ruşinat a 
cerceta nevrednicia noastră, luând chip de Prunc; Acestuia închinându-ne, pe tine 
te cinstim cu cântări ca acestea: 

Bucură-te, vederea Fecioarei născătoare de prunc; 

Bucură-te, laudă adusă Treimii; 

Bucură-te, minunare de înţelepciunea Ziditorului; 

Bucură-te, vederea plinirii proorociei lui Isaia; 

Bucură-te, mărturisirea judecăților dumnezeieşti; 

Bucură-te, întâmpinarea Celei pline de dar; 

Bucură-te, adăpare din vasul milei dumnezeieşti; 

Bucură-te, vederea Celei închipuite în cuvinte de prooroci; 

Bucură-te, îndulcire de tainele înalte; 

Bucură-te, bucurie revărsată în pământul inimii; 

Bucură-te, lauda Altarului sfinţeniei; 

Bucură-te, stea mărturisitoare a tainelor înalte; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 8 
Luând în braţe pe Ziditorul Tău, cu smerenie ţi-ai plecat gândul înaintea Lui şi i-ai 
cerut să te slobozească, pentru a-i cânta neîncetat cu îngerii: Aliluia? 


Icosul 8 

Văzând mai dinainte patima şi răstignirea lui Hristos cu ochii prooroceşti ai sufle- 
tului şi sabia mâhnirii ce rănea inima Fecioarei, nu i-ai tăinuit celei Prea fericite 
întristarea care avea s-o cuprindă la vederea Fiului ei răstignit pe Cruce; minunân- 
du-ne de plinirea cuvintelor tale, te cinstim cu evlavie aşa: 

Bucură-te, împărtăşire de darul proorociei; 

Bucură-te, glas prin care s-a făcut vestirea Duhului; 

Bucură-te, înţelegerea tainei necuprinse de minte; 

Bucură-te, vederea în oglinda minţii a Răstignirii lui Hristos; 

Bucură-te, vestitor al Patimilor Cuvântului; 

Bucură-te, mângâierea Fecioarei prin cuvânt; 

Bucură-te, adăpare din durerea Celei fără prihană; 

Bucură-te, văzător al celor ascunse; 

Bucură-te, sălăşluire în cămara proorociei; 

Bucură-te, împărtăşire de slava dreptăţii; 

Bucură-te, casă luminată de Soarele dreptăţii; 

Bucură-te, cunună a tainelor dumnezeieşti; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 9 

Împreună cu proorociţa Ana ai lăudat pe Cel mai presus de heruvimi, care a bine- 
voit să se înfăţişeze înaintea ochilor omeneşti ca un Prunc Smerit, aducându-i în 
dar ca o legănare a Duhului cântarea: Aliluia? 


Icosul 9 

După plinirea nădejdii celei luminate ai ajuns la apusul vieţii şi luând binecu- 
vântare de la Răsăritul Cel de sus, te-ai mutat din pământul acestei lumi, aşteptând 
revederea Soarelui dreptăţii întru odihna vieţii veşnice; noi, cei lipsiţi de înţe- 

lepciunea cea de sus, te rugăm să ne aduci la limanul Vieţii, ca să te cinstim cu cre- 
dinţă cu stâlpări de cuvinte ca acestea: 

Bucură-te, ajungere la apusul vieţii; 

Bucură-te, plinirea voinţei gândului dumnezeiesc; 

Bucură-te, împărtăşire de binecuvântarea Cuvântului; 

Bucură-te, sălaş sfinţit al Înţelepciunii; 

Bucură-te, comoară a tainelor dumnezeieşti; 

Bucură-te, îngrădirea minţii cu sabia rugăciunii; 

Bucură-te, îndemnător spre slujirea Cuvântului; 

Bucură-te, sălăşluire întru odihna cea neînserată; 

Bucură-te, primire întru bucurie Vieţii; 

Bucură-te, îndulcire de privirea Soarelui veşnic; 

Bucură-te, purtător al cuvintelor dumnezeieşti; 

Bucură-te, moştenitor al darului mântuirii; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 10 

În corabia nădejdii ai călătorit în râul curgerii anilor vieţii tale şi nu te-ai înspăi- 
mântat, aşteptând să ajungi la limanul vederii lui Mesia şi să-l aduci cântarea de 
mulţumire: Aliluia! 


Icosul 10 

Casa sufletului ţi-ai zidit cu pietrele virtuţilor în aşteptarea Celui ce venea să 
înnoiască cămările inimilor pustiite de păcate şi ai adus Lui jertfa neîncetată a ru- 
găciunii, pentru care primeşte de la noi raze de cuvinte ca acestea: 

Bucură-te, hotar al sfinţeniei înalte; 

Bucură-te, templu al darurilor Cuvântului; 

Bucură-te, împodobirea minţii cu laude cereşti; 

Bucură-te, gătirea sufletului cu podoabele faptelor bune; 

Bucură-te, împărtăşire de darul vederii Celui Preaslăvit; 

Bucură-te, oglindă a Luminii neapuse; 

Bucură-te, grăitor al tainelor Împărăției; 

Bucură-te, primirea Ziditorului a toată făptura; 

Bucură-te, umplere de lumina bucuriei; 

Bucură-te, întâmpinarea Celui Nevăzut; 

Bucură-te, vederea Vârfului doririlor cereşti; 

Bucură-te, munte înalt al vestirilor Cuvântului; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 11 

Pe Îngerul Cel de mare sfat văzându-L în braţele Fecioarei, ţi-ai într-aripat gândul 
luminat cu zborul laudelor dumnezeieşti de: Aliluia 7 


Icosul 11 

Binevoit-a gândul înţelepciunii Tatălui să Te arate pe tine mărturisitor al întrupării 
Fiului Său şi străbătând veacurile cu nădejde şi întru lumina Duhului, ai slujit tai- 
nei înfricoşătoare, făcându-te vrednic de cinstiri ca acestea: 

Bucură-te, glas mărturisitor al Cuvântului; 

Bucură-te, arătarea deschiderii porţilor mântuirii; 

Bucură-te, propovăduirea lui Mesia Cel adevărat; 

Bucură-te, şedere pe scaunul înţelepciunii; 

Bucură-te, luminarea gândurilor noastre; 

Bucură-te, întâmpinarea Celui slujit de îngeri; 

Bucură-te, odihnirea Cuvântului în templul inimii; 

Bucură-te, alergare cu paşii Duhului; 

Bucură-te, priveghere întru lumina înţelepciunii; 

Bucură-te, arătarea Celui ce stăpâneşte veacurile; 

Bucură-te, odihnirea sufletului în mâinile Celui îmbrățișat; 

Bucură-te, mărturisire neştearsă a Aducătorului mântuirii; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 12 
Slujind tainei Celui vechi de zile care ţi S-a arătat ca un Prunc de curând născut, 
plin de zile te-ai mutat din această viaţă, cântând Stăpânului: Aliluia! 


Icosul 12 

Acum veselindu-te în corturile îngereşti şi îndulcindu-te de cântarea întreit sfântă, 
adu-ţi aminte şi de noi, cei ce cu evlavie, rostim în cămara inimii gânduri lumi- 
noase ca acestea: 

Bucură-te, zbor îngeresc pe treptele laudelor; 

Bucură-te, mergător pe cărările Luminii; 

Bucură-te, aflarea odihnei binecuvântate; 

Bucură-te, adăpare din izvoarele Vieţii; 

Bucură-te, sălăşluire la limanurile Raiului; 

Bucură-te, ajutător al celor împovăraţi de necazuri; 

Bucură-te, vestirea mântuirii către toţi; 

Bucură-te, stâlp al înţelepciunii Cuvântului; 

Bucură-te, aprinderea făcliei evlaviei în inimile noastre; 

Bucură-te, apărător al celor prigoniți de patimi; 

Bucură-te, mijlocitor tainic către Hristos; 

Bucură-te, rugător neîncetat pentru mântuirea lumii; 
Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 13 (de trei ori) 

O, Sfinte şi drepte Simeoane, cel ce din negura vremurilor ai fost chemat în zilele 
cele din urmă, ca să vezi strălucind pe Soarele dreptăţii în braţele Cerului înţe- 
legător, prea curată Maica Sa, roagă-L pe Acesta, Cel pe care L-ai întâmpinat cu 
bucurie, să ne întâmpine şi pe noi cu față milostivă în ceasul judecății, ca să-l cân- 
tăm împreună cu îngerii: Aliluia ! 


Iarăşi se zice: 


Icosul 1 

Primind la urechea inimii tale şoaptele Duhului, ca pe o comoară ai socotit 
cuvintele dumnezeieşti şi le-ai păstrat în vistieria inimii tale, aprinzând tot mai 
mult focul iubirii cereşti şi într-aripându-te cu nădejdea vederii Celui Nevăzut; 
pentru aceasta, minunându-ne de dar dat ţie de sus, cu cuviinţă îngerească îți adu- 
cem flori de cântări ca acestea: 

Bucură-te, primirea nădejdii mântuitoare; 

Bucură-te, flacără a înţelepciunii dumnezeieşti; 

Bucură-te, cunoscător al adâncurilor Duhului; 

Bucură-te, sălaş al binecuvântărilor dumnezeieşti,; 

Bucură-te, încredințare a tainei minunate; 

Bucură-te, vederea Celui Nevăzut cu ochii sufletului; 

Bucură-te, sălaş al sfinţeniei luminătoare; 

Bucură-te, aşteptarea mângâierii lui Israel; 

Bucură-te, casă sfințită a darurilor Duhului; 

Bucură-te, cunună a îngereştiu înţelepciuni; 

Bucură-te, turn neclintit al faptelor bune; 

Bucură-te, aşteptare roditoare de vederi minunate; 

Bucură-te, Sfinte şi drepte Simeoane, mărturisitorule al întrupării Cuvântului ! 


Condacul 1 

Ca un lăcaş minunat, sfințit de lumina Duhului, te-ai arătat în mijlocul poporului 
ales, aşteptând cu dor venirea Mântuitorului în trup, cu care vorbeai neîncetat în 
cămara inimii tale, aducându-i jertfa cântări de: Aliluia! 


Sursa: 
http://schitulclosca.ro/3-februarie-acatistul-sfantului-si-dreptului-simeon/tmore-4665 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP XP IP E 3 2 2 E IP 3 3 2 E 0 E IP 3 IE IP XX 


Ar fe de dr De dr de Dr De dr dr dr De dr dr De de De dr e De de dr A d 


XP PP 2 0 E E IE IP 3 3 3 IE IE II E E E XX 


Vieţile Sfinţilor - Pomenirea Sfântului şi dreptului Simeon, primitorul de 
Dumnezeu 


Simeon, bătrânul, după mărturia Sfintei Evanghelii, era un om drept şi cre- 
dincios, aşteptând mângâierea lui Israil, iar Duhul Sfânt era peste dânsul. 
Aceluia i s-a făcut ştire de la Dumnezeu despre venirea ce degrabă era să fie în 
lume, a adevăratului Mesia. Şi i s-a făcut ştire, precum povestesc istoricii cei vechi, 
astfel: 


Când, după porunca lui Ptolomeu, regele Egiptului, se tălmăcea Legea lui Moise 
şi toate proorociile din limba evreiască în cea elinească, pentru care lucru erau 
aleşi oameni înţelepţi din Israil, şaptezeci la număr. Între aceştia era şi Sfântul 
Simeon, ca un înțelept şi iscusit întru dumnezeiasca Scriptură. Atunci el, 
tălmăcind, scria cuvintele lui Isaia proorocul şi, ajungând la cuvintele: Iată 
fecioara în pântece va zămisli şi va naşte fiu, s-a îndoit, zicând că nu este cu 
putinţă ca o fecioară, neştiind de bărbat, să poată naşte şi, luând cuțitul, a voit să 
radă cuvintele acelea. Dar pei ga i i S-a arătat şi i-a ţinut mâna, 
zicând: 

Deci el, crezând cuvintele îngereşti şi prooroceşti, aştepta cu dor venirea lui 
Hristos în lume. Şi era drept cu viaţa şi fără prihană, ferindu-se de tot răul, şezând 
lângă biserică şi rugându-se lui Dumnezeu să miluiască lumea Sa şi să izbăvească 
pe oameni de diavolul cel viclean. 


Născându-se Domnul nostru lisus Hristos şi împlinindu-se patruzeci de zile, iar 

după obiceiul legii fiind adus în biserică de mâinile Preacuratei Sale Maici, 

atunci şi Sfântul Simeon îndemnat de Duhul a venit în biserică şi, căutând spre 

Pruncul cel mai înainte de veci cum şi la Fecioara cea fără de prihană care Îl 

născuse, L-a cunoscut că Acela este Mesia cel făgăduit şi că aceea este Fecioara 
rin care avea să se împlinească proorocia Isaia. De aceea, 


Deci, cu frică şi cu bucurie apropiindu-se de dânsa, a luat în mâinile sale pe 
Domnul şi a zis: Acum sSlobozeşte pe robul Tău, Stăpâne, după cuvântul Tău, în 
pace, că văzură ochii mei mântuirea Ta. EL a proorocit despre patima lui Hristos 
şi despre răstignirea Lui, spunând că va trece prin Sufletul Născătoarei de 
Dumnezeu sabia mâhnirii şi a necazului, când va vedea pe Fiul său răstignit pe 
Cruce. Şi aşa, mulțumind lui Dumnezeu, S-a mutat cu pace la adânci bătrâneți, 
pentru că se scrie despre dânsul că a trăit 360 de ani - Dumnezeu astfel lungindu- 
i viaţa - ca să ajungă vremea cea din toţi vecii dorită, în care Fiul cel fără de ani S-a 
născut din Sfânta Fecioară, Căruia se cuvine slavă în veci. Amin. 


2 5 e 


Despre acest Sfânt Simeon, care a primit în mâinile sale pe pruncul lisus, cel dus în 
biserică şi care a binecuvântat pe Născătoarea de Dumnezeu, Maria şi pe Iosif, 
mulți înţeleg că a fost preot, precum era preot şi Zaharia, cel ce a primit mai înainte 
pe Maria, fiind dusă atunci pruncă în biserică şi care avea să fie maica lui lisus. 
Între cei ce înţeleg astfel, este Sfântul Atanasie cel Mare, în cartea sa "Despre 
aceeaşi fire a Tatălui şi a Fiului", apoi Sfântul Chiril din Ierusalim, în "Cuvântul de 
la Întâmpinarea Domnului”, şi Sfântul Epifanie, în "Învățătura despre părinţii Legii 
Vechi şi ceilalți”. Dar de vreme ce sunt unii care nu se unesc - căci nu se 
pomeneşte despre aceasta în Evanghelie -, de aceea nu s-a scris nici în cuvântul 
acesta. 

În această zi se mai face şi III proorocira, de care se 


pomeneşte în Evanghelie, şi care cu Sfântul Simeon primitorul de Dumnezeu 
întâmpinând pe Domnul nostru lisus Hristos în biserică, grăia despre Dânsul 
tuturor celor ce aşteptau izbăvirea în Ierusalim, cum că Acela este Mesia cel 
aşteptat. 


Totdeauna se face şi pomenirea Sfântului prooroc Azaria, de care se scrie în cartea 
a doua, Paralipomena, capitolul al 15-lea. 


Apoi a Sfinților mucenici Adrian şi Euvul, care au pătimit pentru Hristos în 
Cezareea, de la Firmilian ighemonul. 


Şi a Sfinţilor mucenici Papia, Diodor şi Claudian, care s-au chinuit pentru Hristos 
în vremea lui Deciu, împăratul, de către Paulin, boierul Pamfiliei. 


Cum şi a Sfântului mucenic Vlasie cel din Cezareia Capadociei, care era păstor şi 
fiind muncit nu s-a lepădat de Hristos, ci pe mulţi i-a adus la credinţă, iar pe 
ighemon l-a omorât. Apoi, rugându-se lui Dumnezeu, şi-a dat duhul în mâinile Lui 
şi era văzută o porumbiţă, în chipul luminii, zburând deasupra trupului lui. 
Toiagul lui păstoresc, înfisându-l în pământ, a odrăslit şi a crescut copac mare, 
care acoperea cu ramurile sale altarul bisericii, zidită peste moaştele lui. 

